ሰባት ግቡእ ሕክምናዊ ፍወሳ ክረኽቡ እንተዝኽእሉ ኔሮም እቲ መጠን ሞት ናብ ክንደይ ክወርድ ምኸኣለ?
ብኻልእ ወገን፡ መንግስታት ዓለምና ኣብ ጥዕና ህዝቦም እቲ ዝግባእ ወፍሪ ከካይዱ እንተጀሚሮም፡ ቁጽሪ ናይ’ቶም ዓመታዊ ብመንሽሮ ዝሞቱ ሰባት ብፍርቂ ክንኪ ከምዝኽእል ፕረዚደንት ‘ኣህጉራዊ ማሕበር ምቁጽጻር መንሽሮ’ ገሊጹ። እቲ በዓል-ስልጣን ኣብ መግለጺኡ፡ ብደረጃ ዓለም ዓመታዊ 7.5 ሚልዮን ሰባት ብመንሽሮ ከምዝሞቱ ድሕሪ ምምልካት፡ በቲ ሕማም ዝተጠቕዑ ሰባት ግቡእ ሕክምናዊ ፍወሳ ክረኽቡ እንተዝኽእሉ ኔሮም እቲ መጠን ሞት ናብ ትሕቲ 4 ሚልዮን ክወርድ ይኽእል ምንባሩ ኣረዲኡ።
ዓለማዊ ውድብ ጥዕና ብወገኑ፡ ኣብዘን ዝቕጽላ ክልተ ዕቑዳት መንሽሮ ብ70% ክንህር ምዃኑ፡ በዚ ምኽንያት ድማ ካብ 2020 ንደሓር ብደረጃ ዓለም ዓመታዊ ንልዕሊ 20 ሚልዮን ሰባት ክቐዝፍ ምዃኑ የጠንቅቕ።
4 ሚልዮን